*Likumprojekts*

**Grozījumi Sabiedriskā transporta pakalpojumu likumā**

Izdarīt Sabiedriskā transporta pakalpojumu likumā (Latvijas Republikas Saeimas un Ministru Kabineta Ziņotājs, 2007, 15.nr.; 2008, 24.nr.; 2009, 15.nr.; Latvijas Vēstnesis, 2009, 193.nr.; 2010, 206.nr.; 2012, 151.nr.; 2013, 106.nr., 241.nr.; 2016, 52.nr.; 2017, 231.nr.) šādus grozījumus:

1. Aizstāt visā likumā vārdus "līniju būves" (attiecīgā locījumā) ar vārdiem "maršrutu apkalpes vietas" (attiecīgā locījumā).
2. Aizstāt visā likumā vārdu "pieturvietas" (attiecīgā locījumā) ar vārdu "pieturas" (attiecīgā locījumā).
3. 1.pantā:

izteikt 2.punktu šādā redakcijā:

“2) **maršrutu tīkls** — izmantojot esošo autoceļu, ielu vai sliežu ceļu tīklu, veidots maršrutu kopums (pamata un ārpus pamata maršruti), kurā tiek organizēti sabiedriskā transporta pakalpojumi;”;

papildināt pantu ar 2.1 un 2.2. punktu šādā redakcijā:

 “21) **ārpus pamata maršruts** - reģionālais starppilsētu, reģionālais vietējās vai pilsētas nozīmes maršruts, kurā sabiedriskā transporta pakalpojumi tiek sniegti atbilstoši komerciāliem principiem un kurā netiek nodrošināti pamata maršrutu tīklā garantētie pakalpojuma apjomi;”;

 “22) **pamata maršruts** — noteiktā kārtībā apstiprināts reģionālais starppilsētu, reģionālais vietējās vai pilsētas nozīmes maršruts, kurā tiek nodrošināti valsts garantēti noteiktas kvalitātes un apjoma sabiedriskā transporta pakalpojumi, kas ir pieejami sabiedrībai ar atvieglotiem nosacījumiem valsts noteiktām pasažieru kategorijām, kā arī ir pielāgoti valsts noteiktām pasažieru kategorijām ar ierobežotām pārvietošanās spējām ;”.

1. Izteikt 41.panta piektās daļas ceturto teikumu šādā redakcijā:

“Ja arī atkārtotā balsošanā balsis sadalās vienādi, padomes priekšsēdētāja balss ir izšķirošā.”;

1. Papildināt 5.panta trešās daļas 6.punktu ar c) apakšpunktu šādā redakcijā:

“c) izveidot un uzturēt vienotu sabiedriskā transporta biļešu sistēmu.”.

1. 6.pantā:

izteikt sestās daļas 2. un 3.punktu šādā redakcijā:

“2) pamata maršrutu tīklā, kurā sabiedriskā transporta pakalpojumi tiek sniegti ar autobusiem, darba dienās:

1. galvaspilsētas savienojumus ar citu republikas nozīmes pilsētu ar intensitāti vismaz 20 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
2. republikas nozīmes pilsētu savstarpējos savienojumus, izņemot galvaspilsētu ar intensitāti vismaz 20 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
3. galvaspilsētas savienojumus ar reģionālās nozīmes attīstības centriem ar intensitāti vismaz 10 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
4. galvaspilsētas savienojumus ar pilsētām un apdzīvotām vietām ar iedzīvotāju skaitu virs 5000, kas nav reģionālās nozīmes attīstības centri, ar intensitāti vismaz 10 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
5. republikas nozīmes pilsētu, izņemot galvaspilsētu, savienojumus ar pilsētām ar iedzīvotāju skaitu virs 5000, ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
6. pilsētu ar iedzīvotāju skaitu virs 5000 savienojumus ar citu pilsētu ar iedzīvotāju skaitu virs 5000 ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
7. pilsētu ar iedzīvotāju skaitu virs 5000 savienojumus ar apdzīvotām vietām ar iedzīvotāju skaitu virs 3000 ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
8. pilsētu ar iedzīvotāju skaitu virs 5000 pilsētas centra savienojumus ar citām pilsētas daļām ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
9. pilsētu ar iedzīvotāju skaitu virs 5000 savienojumus ar apdzīvotām vietām ar iedzīvotāju skaitu zem 3000 ar intensitāti vismaz 4 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 25% no pakalpojuma sniedzēja izmaksām;
10. tuvējo novadu savstarpējos savienojumus ar intensitāti vismaz 4 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 25% no pakalpojuma sniedzēja izmaksām;
11. pagastu savienojumus ar novada centru vai tuvāko pilsētu ar intensitāti vismaz 4 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 25% no pakalpojuma sniedzēja izmaksām.”;

3) šā likuma 6.panta sestās daļas 2.punktā minētajos savienojumos sabiedriskā transporta pakalpojumi brīvdienāsar intensitāti vismaz 2 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām.”;

papildināt septīto daļu ar otro un trešo teikumu šādā redakcijā:

“Reģionālās nozīmes pamata maršrutos, kuros pastāv pārvadājumi pa dzelzceļu, galvaspilsētas savienojumi ar citu pilsētu vai ar apdzīvotām vietām ar iedzīvotāju skaitu virs 5000 primāri tiek nodrošināti reģionālās nozīmes dzelzceļa pārvadājumu ietvaros. Pārvadājumi ar autobusiem šajos savienojumos tiek veidoti kā papildinoši – pievedot pie dzelzceļa un sniedzot sabiedriskā transporta pakalpojumus atbilstoši komerciāliem principiem.”;

izslēgt astoto daļu.

1. 8.pantā:

izteikt pirmo daļu šādā redakcijā:

“(1) Pasūtītājs piešķir tiesības sniegt sabiedriskā transporta pakalpojumus maršrutu tīklā, maršrutu tīkla daļā, pamata maršrutā vai ārpus pamata maršrutā (reisā).”;

papildināt pantu ar 2.1 daļu šādā redakcijā:

“(21) Pasūtītājs sabiedriskā transporta pakalpojumu pasūtījumu ārpus pamata maršrutu tīkla maršrutos organizē, piešķirot pārvadātājam tiesības sniegt pakalpojumus. Tiesību piešķiršanas kārtību un nosacījumus apstiprina Sabiedriskā transporta padome.”;

papildināt pantu ar 3.2 un 3.3 daļu šādā redakcijā:

 “(32) Ja sabiedriskā transporta pakalpojumu sniegšanas tiesības pārvadātājam ir piešķirtas, pamatojoties uz šā panta trešo daļu, pārvadātājam ir aizliegts nodot apkalpošanai pasūtījumā līgumā ietverto sabiedriskā transporta pakalpojumu pasūtījuma apjomu citam pārvadātājam.

(33) Ja pārvadātājs nevar vai atsakās sniegt sabiedriskā transporta pakalpojumus maršrutu tīkla daļā, maršrutā vai reisā un tiesības sniegt sabiedriskā transporta pakalpojumus šajā maršrutu tīkla daļā, maršrutā vai reisā pārvadātājam tika piešķirtas, pamatojoties uz šā panta trešo daļu, tad pasūtītājs jaunas tiesības sniegt sabiedriskā transporta pakalpojumus šajā maršrutu tīkla daļā, maršrutā (reisā), piešķir, pamatojoties uz šā panta otro daļu.”.

1. 11.pantā:

izteikt pirmo daļu šādā redakcijā:

“(1) Ar sabiedriskā transporta pakalpojumu sniegšanu saistītos zaudējumus pārvadātājam kompensē:

1) no valsts budžetā šim mērķim paredzētajiem līdzekļiem - reģionālās nozīmes pamata maršrutu tīkla maršrutos;

2) no pašvaldību budžetos šim mērķim paredzētajiem līdzekļiem - pilsētas nozīmes pamata maršrutu tīkla maršrutos;

3) no valsts budžetā šim mērķim paredzētajiem līdzekļiem - pilsētas nozīmes pamata maršrutu tīkla maršrutos — normatīvajos aktos noteiktajos gadījumos un apmēros;

4) no pašvaldību budžetos šim mērķim paredzētajiem līdzekļiem – reģionālās nozīmes vai pilsētas nozīmes maršrutu tīkla maršrutos līgumā par sabiedriskā transporta pakalpojumu sniegšanu paredzētajos gadījumos un apjomā.”;

papildināt pantu ar 1.1 daļu šādā redakcijā:

“(11)Sabiedriskā transporta pakalpojumus maršrutu tīklā ārpus pamata maršrutos sniedz atbilstoši komerciāliem principiem, ar šo pakalpojumu sniegšanu saistītie zaudējumi un izdevumi ir pārvadātāja pašrisks un tie netiek kompensēti no valsts vai pašvaldību budžeta.”;

papildināt pantu ar 2.1 daļu šādā redakcijā:

“(21) Slēdzot līgumu ar pasūtītāju, pašvaldība var līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes un pilsētas nozīmes maršrutu tīkla maršrutos. Sabiedriskā transporta padome nosaka kārtību, kādā pašvaldība var piedalīties ar līdzfinansējumu zaudējumu segšanā reģionālās nozīmes pārvadājumos, paredzot līdzfinansējuma apmēra noteikšanas kārtību.”.

1. Papildināt 14. pantu ar 2.1 daļu šādā redakcijā:

“(21) Lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutos (reisos), kuri atrodas reģionos ar zemu iedzīvotāju blīvumu, pasūtītājs ir tiesīgs noteikt, ka sabiedriskā transporta pakalpojumi šajos maršrutos (reisos) pasažieriem tiek sniegti bez maksas. Kritērijus, pēc kuriem tiek noteikti reģionālās nozīmes maršruti (reisi), kuros sabiedriskā transporta pakalpojums tiek sniegts bez maksas, kritēriju pārskatīšanas kārtību un periodiskumu nosaka Sabiedriskā transporta padome.”.

1. Papildināt pārejas noteikumus ar 27.punktu šādā redakcijā:

“27. Šā likuma grozījumi par 8.panta papildināšanu ar 3.2  un 3.3 daļu stājas spēkā 2021.gada 1.janvārī.”.

Iesniedzējs: Satiksmes ministrs T.Linkaits

Vīza:

valsts sekretāra p.i. Dž.Innusa